open-index/open-wikipedia-markdown huggingface dataset:
Λουσίλ Ουάτσον

Η **Λουσίλ Ουάτσον** (αγγλικά: *Lucile Watson*, 27 Μαΐου 1879 - 24 Ιουνίου 1962) ήταν Καναδή ηθοποιός του θεάτρου και του κινηματογράφου, γεννημένη στο Κεμπέκ. Το 1902 έκανε ντεμπούτο στο Μπρόντγουεϊ με το έργο *Hearts Aflame*. Αν και, κυρίως, ηθοποιός θεάτρου, το ντεμπούτο της στον κινηματογράφο το έκανε σε μία βουβή ταινία του 1916, το *The Girl with Green Eyes*. Ενώ η επόμενη ταινία της έγινε το 1930. Το 1939, ακολούθησε κι άλλη ταινία, το *[[Γυναίκες (ταινία, 1939)|Γυναίκες]] (The Women)*, όπου εκεί έπαιξε έναν αξιομνημόνευτο ρόλο ως η σοφή μητέρα της Νόρμα Σίρερ. Κατόπιν έπαιξε στο θεατρικό Φρουρά επί του Ρήνου, το οποίο έγινε και ταινία, που είχε σημαντικό ρόλο. Ρόλος που ίσως είναι ο πιο γνωστός της, ενώ υπήρξε και υποψήφια για Όσκαρ Β' Γυναικείου Ρόλου, αλλά το έχασε από την Κατίνα Παξινού, η οποία συμμετείχε στο διαγωνισμό με την ταινία *[[Για ποιον χτυπά η καμπάνα]]*.

## Παραπομπές


## Εξωτερικοί σύνδεσμοι

*
*Lucile Watson portraits Broadway 1910s or 20s NYP Library
*[Lucile Watson posing for '''[Vanity Fair (magazine)|Vanity Fair]''' August 1921] portrait by Nickolas Muray
*Lucile Watson - Aveleyman

Κατηγορία:Καναδές ηθοποιοί κινηματογράφου
Κατηγορία:Καναδές ηθοποιοί θεάτρου
Κατηγορία:Καναδές ηθοποιοί τηλεόρασης
Βόρεια Υεμένη

**Βόρεια Υεμένη** είναι ο όρος που χρησιμοποιείται για να ορίσει την **[[Αραβική Δημοκρατία της Υεμένης]]** (1962–1990), το προκάτοχό της **[[Βασίλειο της Υεμένης]]** (1918–1962), και τους προκατόχους τους που άσκησαν κυριαρχία επί του εδάφους που αποτελεί το βορειοδυτικό τμήμα της Υεμένης στη νότια Αραβία.

## Δείτε επίσης
* Υεμένη

Κατηγορία:Ιστορία της Υεμένης
Κατηγορία:Πρώην κράτη της Ασίας
Μπιούλα Μπόντι

Η **Μπιούλα Μπόντι** (*Beulah Bondi*, 3 Μαΐου 1889 - 11 Ιανουαρίου 1981) ήταν Αμερικανίδα ηθοποιός του κινηματογράφου, της τηλεόρασης, του ραδιοφώνου και του θεάτρου.  Ξεκίνησε την καριέρα της σε παιδική ηλικία στο θέατρο, και αφού καθιερώθηκε ως ηθοποιός στο θέατρο, το 1931 έκανε και την εμφάνισή της στον κινηματογράφο. Αυτή τη δεκαετία έκανε πολλές εμφανίσεις, κυρίως, Β' ρόλους, ενώ υπήρξε και υποψήφια για Όσκαρ. Επίσης, έπαιξε τετράκις τη μητέρα του Τζέιμς Στιούαρτ, όπως π.χ. στην ταινία *[[Μια Υπέροχη Ζωή]]*. Η Μποντάι συνέχισε την υποκριτική μέχρι τα τελευταία της χρόνια, κερδίζοντας κι ένα Έμμυ, για τον ρόλο της στην ταινία *[[The Waltons]]*, το 1976.

## Παραπομπές


## Εξωτερικοί σύνδεσμοι
*
*Great Character Actors
*What-A-Character 

Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Λαοκρατική Δημοκρατία της Υεμένης

Η **Λαοκρατική Δημοκρατία της Υεμένης** (αραβικά: جمهورية اليمن الديمقراطية الشعبية, *Jumhūrīyat al-Yaman ad-Dīmuqrāṭīyah ash-Sha‘bīyah*), η οποία αναφέρεται επίσης ως **Νότια Υεμένη**, **Δημοκρατική Υεμένη** ή **Υεμένη** (**[[Άντεν]]**), ήταν ένα κομμουνιστικό κράτος στη νότια και ανατολικές επαρχίες της μετέπειτα Δημοκρατίας της Υεμένης, συμπεριλαμβανομένης της νήσου Σοκότρα. Ενοποιήθηκε με την Αραβική Δημοκρατία της Υεμένης (κοινώς γνωστή ως «Βόρεια Υεμένη») στις 22 Μαΐου του 1990 σχηματίζοντας τη Δημοκρατίας της Υεμένης. Μετά από τέσσερα χρόνια ωστόσο, η Νότια Υεμένη κήρυξε την απόσχισή της, γεγονός το οποίο είχε ως αποτέλεσμα την κατάληψη της Νότιας Υεμένης και τον εμφύλιο πόλεμο του 1994.

## Κυβερνεία
Μετά την ανεξαρτησία, τη Νότια Υεμένη ήταν χωρισμένη σε έξι κυβερνεία. Από το 1967 έως το 1978, κάθε κυβερνείο είχε ως ονομασία έναν αριθμό. Το 1979 δόθηκαν στα κυβερενία επίσημες ονομασίες. Τα νησιά: Καμαράν (μέχρι το 1972, όταν κατελήφθη από τη Βόρεια Υεμένη), Περίμ (Μεγιούν), Σοκότρα, Αμπντ-ελ-Κουρί, Σάμπα (κατοικημένα), Νταρσά και άλλα ακατοίκητα από το αρχιπέλαγος Σοκότρα ανήκαν στην περιοχή (μαριγιά) του πρώτου Κυβερνείου Άντεν υπό τον Πρωθυπουργό της κρατικής εποπτείας.

## Δείτε επίσης
* Υεμένη

## Παραπομπές


Κατηγορία:Ιστορία της Υεμένης
Κατηγορία:Πρώην κράτη της Ασίας
Κατηγορία:Κομμουνιστικά κράτη
Κατηγορία:Λαϊκές Δημοκρατίες
Τζορτζ Κουλούρις

Ο **Τζορτζ Κουλούρις** (αγγλικά: *George Coulouris*, 1 Οκτωβρίου 1903 - 25 Απριλίου 1989) ήταν Άγγλος ηθοποιός του κινηματογράφου και του θεάτρου. Γεννήθηκε στο Μάντσεστερ της Αγγλίας και ήταν ελληνικής καταγωγής, γιος του έμπορα Νικόλαου Κουλούρη. Το 1926 έκανε το ντεμπούτο του στο θέατρο, ενώ το 1929, έκανε το ντεμπούτο του στο Μπρόντγουεϊ, ενώ το 1933, έκανε το το ντεμπούτο του και στον κινηματογράφο. Την καριέρα του την επηρέασε αρκετά ο Όρσον Ουέλς, με τον οποίο έπαιξε μαζί και στο θέατρο και τον κινηματογράφο. Μάλιστα το 1941, ο Κουλούρις έπαιξε στην ταινία *[[Πολίτης Κέιν]]*, ταινία από την οποία απέσπασε καλές κριτικές. Γενικότερα, κατά τις δεκαετίες 1930 και 1940 εμφανιζόταν σταθερά, τόσο στο θέατρο όσο και στον κινηματογράφο.

Μετά το 1950 επέστρεψε στη Μεγάλη Βρετανία, όπου κυρίως εμφανίστηκε στον κινηματογράφο, το θέατρο και την τηλεόραση. Από εκεί κι έπειτα η δουλειά του αναγνωρίζεται περισσότερο για τις εμφανίσεις του στο θέατρο. Ενώ εμφανίστηκε σε πάνω από 80 ταινίες σε όλη του την καριέρα.

## Φιλμογραφία

## Παραπομπές


## Εξωτερικοί σύνδεσμοι
*The George Coulouris Archive, material related to the actor, compiled by  George Coulouris, jr.
*Literature on George Coulouris

Κατηγορία:Άγγλοι ηθοποιοί κινηματογράφου
Κατηγορία:Άγγλοι ελληνικής καταγωγής
NGC 7789

thumb|right|250px|Το NGC 7789
Το **[[Νέος Γενικός Κατάλογος|NGC]] 7789** είναι ανοικτό σμήνος στον αστερισμό Κασσιόπη. Το ανακάλυψε η αστρονόμος Καρολάιν Χέρσελ το 1783 και ο αδελφός της, Ουίλιαμ, το κατέγραψε στον κατάλογό του ως Η VI.30. Το NGC 7789 είναι επίσης γνωστό ως «Το λευκό ρόδο» ή το «Ρόδο της Καρολίν».

## Παραπομπές


## Αναφορές

## Εξωτερικοί σύνδεσμοι
* 

7789
Κατηγορία:Ανοικτά σμήνη
Κατηγορία:Κασσιόπη (αστερισμός)
Bloom (εφέ)

[μικρογραφία|280px|Ένα παράδειγμα του φωτισμού bloom στο βιντεοπαιχνίδι ''[Ico*. Το φως στην εικόνα δεν είναι απλά φωτεινό, αλλά προβάλλει μέσα στο το κάστρο με ακτίνες, οι οποίες κάνουν πιο ρεαλιστικό το εφέ.]]

Το *'Bloom''' (ελληνικά: άνθιση) είναι είδος εφέ φωτισμού στα γραφικά υπολογιστή το οποίο χρησιμοποιείται σε βιντεοπαιχνίδια, demo, και στη δυναμική σκιαγράφηση για να απεικονίσει μία πιο αληθοφανή φανταστική απεικόνιση του κόσμου, με τέτοιο τρόπο όπως στις πραγματικές κάμερες. Το εφέ παράγει περιθώρια ή ακτίνες φωτός να περιβάλλουν ένα φωτεινό σημείο ή αντικείμενο, ώστε να δημιουργηθεί η ψευδαίσθηση ενός πραγματικού λαμπερού φωτός, που επιβαρύνει την κάμερα ή το ανθρώπινο μάτι, κάνοντας την εκάστοτε σκηνή πιο καθηλωτική και παραστατική απ' ό,τι χωρίς τη χρήση του εφέ.

## Παραπομπές


Κατηγορία:Γραφικά υπολογιστών
NGC 7380

250px|thumb|right|To NGC 7380

Το **[[Νέος Γενικός Κατάλογος|NGC]] 7380** είναι ανοικτό σμήνος και νεφέλωμα, το οποίο ανακάλυψε η Καρολάιν Χέρσελ το 1787. Ο Ουίλιαμ Χέρσελ το κατέγραψε στον κατάλογό του ως Η VIII.77. Πρόκειται για αρκετά μεγάλο νεφέλωμα στον αστερισμό Κηφέα. Η παρατήρησή του είναι πολύ δύσκολη και συχνά απαιτεί πολύ σκοτεινό ουρανό και φίλτρο O-III.

## Αναφορές

## Εξωτερικοί σύνδεσμοι
* 

7380
Κατηγορία:Ανοικτά σμήνη
Κατηγορία:Κηφεύς
Γκαγιάτρι Τσακραβόρτι Σπίβακ

Η **Γκαγιάτρι Τσακραβόρτι Σπίβακ** (*Gayatri Chakravorty Spivak*, 24 Φεβρουαρίου 1942) είναι Ινδή φιλόσοφος, η οποία ασχολείται με ζητήματα μετα-αποικοκρατίας και φεμινισμού. Διδάσκει Συγκριτική Λογοτεχνία στο Πανεπιστήμιο Κολούμπια.

## Βιβλία στα ελληνικά
*(2013) *Η αρπαγή της Ευρώπης από τον ταύρο των αγορών*, εκδόσεις Νήσος.
*(2015) *Τραγουδώντας τον εθνικό ύμνο* (κείμενα των Σπίβακ και Μπάτλερ), εκδόσεις Τόπος (Μοτίβο Εκδοτική).
*(2018) *Μπορούν οι υποτελείς να ομιλούν;*, εκδόσεις Επέκεινα (μετάφραση Χλόη Κολύρη, Παναγιώτης Τριτσιμπίδας)

## Παραπομπές


## Βιβλιογραφία
*Αποδόμηση, σπουδές των υποδεέστερων και φεμινιστική κριτική: οι κεντρικοί άξονες του έργου της Σπίβακ.
*Με το μάτι του εγγαστρίμυθου.

## Εξωτερικοί Σύνδεσμοι
*Διάλεξη στο Ινστιτούτο ''Νίκος Πουλαντζάς'' το 2012.

Κατηγορία:Φιλόσοφοι του 20ού αιώνα
Κατηγορία:Φιλόσοφοι του 21ου αιώνα
Κατηγορία:Ινδοί φιλόσοφοι
Κατηγορία:Μεταμοντέρνα θεωρία
Κατηγορία:Ινδοί φεμινιστές
Μέριτ Γκέσταρντ

Ο **Μέριτ Γκέσταρντ** (αγγλικά: *Merritt B. Gerstad*, 5 Ιουλίου 1900 – 1 Μαρτίου 1974) ήταν Αμερικανός κινηματογραφιστής, του βωβού και του πρώιμου ομιλούντος κινηματογράφου. Στην αρχή της καριέρας του κινηματογράφησε ταινίες της Universal Studios, κατόπιν της Metro-Goldwyn-Mayer. Συνεργάστηκε με σκηνοθέτες όπως ο Τοντ Μπράουινγκ και ο Σαμ Γουντ. Αργότερα πήγε στη Warner Bros., και κινηματογράφησε ταινίες όπως το *[[Φρουρά επί του Ρήνου (ταινία)|Φρουρά επί του Ρήνου]]*, με την Μπέτι Ντέιβις. Τελευταία του συμμετοχή έγινε με την ταινία *Rhapsody in Blue*, το 1946. Τέλος υπήρξε και μέλος της Ένωσης Κινηματογραφιστών Αμερικής.

## Παραπομπές


## Εξωτερικοί σύνδεσμοι
* Μέριτ Γκέσταρντ στο IMDb

Κατηγορία:Αμερικανοί κινηματογραφιστές
Νικόλαος Λεωνίδας

Ο **Νικόλαος Λεωνίδας** (1866-1926) ήταν Έλληνας πολιτικός.
## Βιογραφία
Καταγόταν από τις Σπέτσες και υπηρέτησε ως πρόεδρος της Βουλής των Ελλήνων στις αρχές του 20ού αιώνα. Εξελέγη βουλευτής Σπετσών το 1899, το 1910, το 1915 (δύο φορές) και το 1920. Υπηρέτησε επίσης ως αντιπρόεδρος της Βουλής (1899, 1900 και 1902). Ο αδελφός του, Δημήτριος Λεωνίδας, έγινε Δήμαρχος Σπετσών.

## Εξωτερικοί σύνδεσμοι
*Παντελής Στεφ. Αθανασιάδης, Πρόεδροι Βουλής: Λεωνίδας Νικόλαος, ανάκτηση 12-1-2016.

## Παραπομπές


Κατηγορία:Βουλευτές Σπετσών
Κατηγορία:Πρόεδροι της Βουλής των Ελλήνων
Κατηγορία:Αντιπρόεδροι της Βουλής των Ελλήνων
Λ
Πρότυπη μοριακή εντροπία

Στη χημεία, η **πρότυπη μοριακή εντροπία (standard molar entropy)** είναι η περιεκτικότητα της εντροπίας ενός mol ουσίας, σε πρότυπες συνθήκες (όχι στις κανονικές συνθήκες ).

Η πρότυπη μοριακή εντροπία δίνεται συνήθως με το σύμβολο *S*° και με μονάδες Τζάουλ (μονάδα μέτρησης) ανά mol και ανά Κέλβιν (J mol−1 K−1). Αντίθετα με την πρότυπη μεταβολή ενθαλπίας σχηματισμού (standard enthalpy change of formation), η τιμή της *S*° είναι απόλυτη. Δηλαδή, ένα στοιχείο στην πρότυπη κατάσταση έχει μια μηδενική τιμή *S*° σε θερμοκρασία δωματίου. Η εντροπία μιας καθαρής κρυσταλλικής δομής μπορεί να είναι 0 J mol−1 K−1 μόνο στους 0 K, σύμφωνα με τον τρίτο θερμοδυναμικό νόμο. Όμως, αυτό προϋποθέτει ότι το υλικό σχηματίζει έναν 'τέλειο κρύσταλλο' χωρίς κανένα ελάττωμα ή εξάρμοση, που δεν είναι ποτέ πλήρως αληθές, επειδή οι κρύσταλλοι αυξάνονται πάντα σε μια πεπερασμένη θερμοκρασία. Αυτή η παραμένουσα εντροπία είναι συχνά σχεδόν αμελητέα.

## Θερμοδυναμική

Εάν ένα mol ουσίας ήταν στους 0 K, τότε αν ζεσταθεί από το περιβάλλον της στους 298 K, η ολική μοριακή της εντροπία θα ήταν η άθροιση όλων των *N* μεμονωμένων συνεισφορών: 

:S^\circ = \sum_{k=1}^N \Delta S_k =\sum_{k=1}^N \int  \frac{dq_k}{T} \, dT

Εδώ, *dq<sub>k</sub>*/*T* αναπαριστά μια πολύ μικρή ανταλλαγή θερμικής ενέργειας σε θερμοκρασία *T*. Η ολική μοριακή εντροπία είναι το άθροισμα πολλών μικρών μεταβολών στη μοριακή εντροπία, όπου κάθε μικρή μεταβολή μπορεί να θεωρηθεί μια αντιστρεπτή μεταβολή.

## Χημεία

Η πρότυπη μοριακή εντροπία ενός αερίου στις STP περιλαμβάνει συνεισφορές από:

* Τη θερμοχωρητικότητα ενός mol του στερεού από 0 K στο σημείο τήξης (συμπεριλαμβανόμενης της απορροφούμενης θερμότητας σε κάθε αλλαγή μεταξύ διαφορετικών κρυσταλλικών δομών (crystal structures))
* Τη λανθάνουσα θερμότητα τήξης (latent heat of fusion) του στερεού.
* Τη θερμοχωρητικότητα του υγρού από το σημείο τήξης στο σημείο βρασμού.
* Τη λανθάνουσα θερμότητα εξάτμισης (latent heat of vaporization) του υγρού.
* Τη θερμοχωρητικότητα του αερίου από το σημείο βρασμού σε θερμοκρασία δωματίου.

Οι μεταβολές στην εντροπία συσχετίζονται με τις μεταβολές φάσης (phase transitions) και τις χημικές αντιδράσεις. Οι χημικές εξισώσεις χρησιμοποιούν την πρότυπη μοριακή εντροπία των αντιδρώντων και των προϊόντων για να βρουν την πρότυπη εντροπία της αντίδρασης:

: Δ*S*°αντίδρασης = *S*°προϊόντων – *S*°αντιδρώντων

Η πρότυπη εντροπία της αντίδρασης βοηθά στον καθορισμό αν η αντίδραση θα λάβει χώρα αυθόρμητα. Σύμφωνα με τον δεύτερος θερμοδυναμικό νόμο, μια αυθόρμητη αντίδραση καταλήγει πάντα σε μια αύξηση της ολικής εντροπίας του συστήματος και του περιβάλλοντός της:

: Δ*S*ολική = Δ*S*συστήματος + Δ*S*περιβάλλοντος > 0

## Δείτε επίσης
*Εντροπία
*Θερμότητα
*Ελεύθερη ενέργεια Γκιμπς
*Τρίτος θερμοδυναμικός νόμος

## Παραπομπές


## Εξωτερικοί σύνδεσμοι
*Free Energy and Chemical Reactions - Course notes for General Chemistry (R. Paselk, Humboldt State University)

Κατηγορία:Χημικές ιδιότητες
NGC 7753

[thumb|right|255px|Οι [γαλαξίες NGC 7753 και NGC 7752 (κάτω)]]
Ο **NGC 7753** είναι σπειροειδής γαλαξίας στον αστερισμό Πήγασο. Εκτιμάται πως απέχει περίπου 240 εκατομμύρια έτη φωτός από την Γη και η διάμετρος του είναι περίπου 230.000 έτη φωτός. Αλληλεπιδρά με τον γαλαξία NGC 7752 και μαζί καταγράφονται ως **Arp 86** στον *[[Άτλας των περίεργων γαλαξιών|Άτλαντα των περίεργων γαλαξιών]]* (*Atlas of Peculiar Galaxies*). Ο αστρονόμος Ουίλιαμ Χέρσελ ανακάλυψε τον NGC 7753 στις 12 Σεπτεμβρίου 1784. Στον γαλαξία έχουν παρατηρηθεί τρεις υπερκαινοφανείς, οι SN 2006A, SN 2006ch και SN 2013Q. 

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Πήγασος (αστερισμός)
7753
72387
12780
NGC 7752

Ο **NGC 7752** είναι ακανόνιστος γαλαξίας τύπου SBm?/I0 pec? στον αστερισμό του Πηγάσου. Απέχει περίπου 210 εκατομμύρια έτη φωτός από την Γη και διάμετρο 55.000 ετών φωτός. Αλληλεπιδρά με τον γαλαξία NGC 7753 και μαζί καταγράφονται ως *Arp 86* στον "Άτλαντα των περίεργων γαλαξιών" (*Atlas of Peculiar Galaxies*). Ο R. J. Mitchell ανεκάλυψε τον NGC 7752 στις 22 Νοεμβρίου 1854.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ακανόνιστοι γαλαξίες
Κατηγορία:Πήγασος (αστερισμός)
7752
72382
12779
Έντσο Τραβέρσο

Ο **Έντσο Τραβέρσο** (1957-) είναι Ιταλός ιστορικός και φιλόσοφος. Κύρια ενδιαφέροντά του είναι ο μαρξισμός, η εβραϊκή ιστορία, η Κριτική θεωρία και ο ολοκληρωτισμός. Διδάσκει στο Πανεπιστήμιο Κορνέλ.
## Βιβλία στα ελληνικά
*(2013) *Διά πυρός και σιδήρου,* Εκδόσεις του Εικοστού Πρώτου
*(2013) *Οι ρίζες της ναζιστικής βίας,* Εκδόσεις του Εικοστού Πρώτου
*(2014) *Τι απέγιναν οι διανοούμενοι;,* Εκδόσεις του Εικοστού Πρώτου
*(2015) *Εμείς οι πρόσφυγες* (κείμενα των: Άρεντ, Τζόρτζιο Αγκάμπεν, Έντσο Τραβέρσο), Εκδόσεις του Εικοστού Πρώτου
*(2016) *Η Ιστορία ως πεδίο μάχης. Ερμηνεύοντας τις βεβαιότητες του 20ού αιώνα*, Εκδόσεις του Εικοστού Πρώτου

## Παραπομπές


## Εξωτερικοί σύνδεσμοι
*Ομιλία του Τραβέρσο στο Ινστιτούτο ''Νίκος Πουλαντζάς''
*Συνέντευξη στο Βήμα (2013)
*Συνέντευξη στο RedNotebook (2014)
*Συνέντευξη στην Εφημερίδα των Συντακτών  (2016)

Κατηγορία:Ιταλοί φιλόσοφοι
Κατηγορία:Φιλόσοφοι του 20ού αιώνα
Κατηγορία:Φιλόσοφοι του 21ου αιώνα
Κατηγορία:Μαρξιστές θεωρητικοί
The Crucible of Man: Something Wicked Part 2

**The Crucible of Man: Something Wicked Part 2** είναι ο τίτλος του ένατου άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε τον Σεπτέμβριο του 2008 μέσω της δισκογραφικής εταιρείας "SPV". Ο συγκεκριμένος δίσκος ήταν ο δεύτερος από τους δύο που κυκλοφόρησε το συγκρότημα και παρουσίασαν κοινό στιχουργικό περιεχόμενο, το οποίο προερχόταν από την τριλογία τραγουδιών "Something Wicked Saga", η οποία ολοκλήρωνε το άλμπουμ "*[[Something Wicked This Way Comes]]*".

Η ηχογράφηση του άλμπουμ πραγματοποιήθηκε σε δύο περιόδους, από τον Φεβρουάριο ως τον Απρίλιο του 2007 και από τον Μάρτιο μέχρι τον Μάιο του 2008, στα "Soaring Eagle Sound" του Νάσβιλ.

Το άλμπουμ σκαρφάλωσε στο Top-100 του Billboard, όπως και ο προκάτοχος του, ενώ μπήκε στο Top-40 στη Γερμανία, την Αυστρία, την Ελβετία και τη Φινλανδία.

Το "*The Crucible of Man*" έλαβε μέτριες κριτικές, με το "AllMusic" να το βαθμολογεί με 3,5 / 5 αστέρια και το "Metal Storm" με 7,3 / 10.

## Τραγούδια

## Θέσεις τσαρτ
***The Crucible of Man: Something Wicked Part 2*** *(άλμπουμ)*

***Επίσημη κυκλοφορία: [[8 Σεπτεμβρίου]] [[2008]]***

## Μέλη των Iced Earth
Η σύνθεση του συγκροτήματος κατά την ηχογράφηση του "***The Crucible of Man: Something Wicked Part 2***" είχε την εξής μορφή:

* **[[Ματ Μπάρλοου]]** - *[[Φωνητική|φωνητικά]]*
* **[[Τζον Σέιφερ]]** - *[[κιθάρα]], [[μπάσο]], [[Φωνητική|φωνητικά]], [[πλήκτρα]]*
* **Μπρεντ Σμέντλι** - *[[τύμπανα]]*

;*Γκεστ συμμετοχές*
* **Ντένις Χέιζ** - *[[μπάσο]]*
* **Τζέισον Μπλάκερμπι** - *[[Φωνητική|φωνητικά]]*
* **Ντέμπρα Μπραντ** - *[[Φωνητική|φωνητικά]]*
* **Χάουαρντ Χελμ** - *[[Φωνητική|φωνητικά]]*
* **Κάθι Χελμ** - *[[Φωνητική|φωνητικά]]*
* **Κορίν Μπαχ** - *[[Φωνητική|φωνητικά]]*
* **Τζιμ Μόρις** - *[[Φωνητική|φωνητικά]], [[κιθάρα]]*
* **Τομ Μόρις** - *[[Φωνητική|φωνητικά]]*
* **Τοντ Πλαντ** - *[[Φωνητική|φωνητικά]]*
* **Στιβ Ρογκόβσκι** - *[[τσέλο]]*
* **Τρόι Στιλ** - *[[κιθάρα]]*

## Παραπομπές


## Πηγές
* The Crucible of Man: Something Wicked Part 2 - Iced Earth | Songs, Reviews, Credits, Awards | AllMusic
* The Crucible Of Man – Something Wicked Part II - Iced Earth
* Iced Earth - The Crucible of Man: Something Wicked Part 2 - Encyclopaedia Metallum: The Metal Archives

Κατηγορία:Δισκογραφία των Iced Earth
Κατηγορία:Άλμπουμ του 2008
Dystopia

**Dystopia** είναι ο τίτλος του δέκατου άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε τον Οκτώβριο του 2011 μέσω της δισκογραφικής εταιρείας "Century Media".

## Ιστορία του άλμπουμ
Τον Μάρτιο του 2011, ο Ματ Μπάρλοου ανακοίνωσε την αποχώρηση του από το συγκρότημα λόγω οικογενειακών υποχρεώσεων. Περιόδευσε για τελευταία φορά με τους Iced Earth το καλοκαίρι του ίδιου έτους, δίνοντας την τελευταία του συναυλία στο φεστιβάλ του Wacken, στις 6 Αυγούστου 2011.

left|thumb|220px|Οι Iced Earth σε συναυλία τον Δεκέμβριο του 2012
Το συγκρότημα ανακοίνωσε την ένταξη του πρώην τραγουδιστή των Into Eternity, Στου Μπλοκ, στη σύνθεση του, με τον οποίο ξεκίνησαν τις ηχογραφήσεις του δέκατου δίσκου τους τον Μάιο του 2011.

Στις 27 Ιουνίου 2011, οι Iced Earth κυκλοφόρησαν το DVD "*Festivals of the Wicked*", το οποίο αποτελούνταν από εμφανίσεις τους σε διάφορα φεστιβάλ του 2007 και του 2008. Δύο μήνες αργότερα, κυκλοφόρησε μία επανεκτέλεση του κομματιού "*Dante's Inferno*", από τον δίσκο "*[[Burnt Offerings]]*".

Το "*Dystopia*" κυκλοφόρησε στις 17 Οκτωβρίου 2011, ανεβαίνοντας στο # 67 του Billboard και το Top-30 στη Γερμανία και τη Σουηδία. Οι κριτικές που έλαβε ήταν θετικές, με το "Allmusic" να του δίνει τρία αστέρια με άριστα τα πέντε και το "Metal Storm" με 8,1 / 10.

Η περιοδεία για την προώθηση του δίσκου, χαρακτηρίστηκε ως η μεγαλύτερη που πραγματοποίησε ποτέ το συγκρότημα, δίνοντας 133 συναυλίες σε όλο τον κόσμο. Ξεκίνησε στις 30 Οκτωβρίου του 2011 από το Μπόχουμ της Γερμανίας και ολοκληρώθηκε στις 21 Δεκεμβρίου 2012 στο Ρότερνταμ της Ολλανδίας. Κατά τη διάρκεια της περιοδείας, αποχώρησε από το συγκρότημα ο μπασίστας Φρέντι Βιντάλες, δίνοντας τη θέση του στον Λουκ Άπλτον. Παράλληλα, έγινε γνωστό ότι είχαν ηχογραφήσει τη συναυλία τους στην Κύπρο στις 19 Αυγούστου 2012, η οποία κυκλοφόρησε αργότερα ως "*[[Live in Ancient Kourion]]*". 

## Τραγούδια

## Θέσεις τσαρτ
***Dystopia*** *(άλμπουμ)*

***Επίσημη κυκλοφορία: [[17 Οκτωβρίου]] [[2011]]***

## Μέλη των Iced Earth
Η σύνθεση του συγκροτήματος κατά την ηχογράφηση του "***Dystopia***" είχε την εξής μορφή:

* **[[Στου Μπλοκ]]** - *[[Φωνητική|φωνητικά]]*
* **[[Τζον Σέιφερ]]** - *[[κιθάρα]], [[Φωνητική|φωνητικά]]*
* **Τρόι Στιλ** - *[[κιθάρα]]*
* **Φρέντι Βιντάλες** - *[[μπάσο]], [[Φωνητική|φωνητικά]]*
* **Μπρεντ Σμέντλι** - *[[τύμπανα]]*

;*Γκεστ συμμετοχές*
* **Τζιμ Μόρις** - *[[Φωνητική|φωνητικά]]*
* **Χάουαρντ Χελμ** - *[[Φωνητική|φωνητικά]]*
* **Λίντσεϊ Βίτολα** - *[[Φωνητική|φωνητικά]]*

## Παραπομπές


## Πηγές
* Dystopia - Iced Earth | Songs, Reviews, Credits, Awards | AllMusic
* Dystopia | The Official Iced Earth Website
* Iced Earth - Dystopia - Encyclopaedia Metallum: The Metal Archives

Κατηγορία:Δισκογραφία των Iced Earth
Κατηγορία:Άλμπουμ του 2011
Ετιέν Μπαλιμπάρ

Ο **Ετιέν Μπαλιμπάρ** (*Étienne Balibar*, γενν. 23 Απριλίου 1942) είναι Γάλλος φιλόσοφος. Σπούδασε στην Εκόλ Νορμάλ Συπεριέρ (École Normale Supérieure) και δίδαξε στη Σορβόννη και στη Ναντέρ. Σήμερα διδάσκει στο Πανεπιστήμιο της Καλιφόρνια και στο Πανεπιστήμιο Κίνγκστον του Λονδίνου. 

Ήταν μαθητής του Λουί Αλτουσέρ και σε ηλικία 23 ετών συμμετείχε στο συλλογικό έργο *Να διαβάσουμε το «Κεφάλαιο»*. Το έργο αυτό κυκλοφόρησε και σχολιάσθηκε διεθνώς. Το 2003 εκδόθηκε στα ελληνικά η παγκοσμίως πρώτη πλήρης μετάφραση του έργου. Ο Μπαιλιμπάρ υπήρξε μέλος του Γαλλικού Κομμουνιστικού Κόμματος από τη δεκαετία του 1960 έως την αποχώρησή του το 1978. Είναι εκπρόσωπος της αριστερής σκέψης.

**Εργογραφία στα γαλλικά**
* 1965: *Lire le Capital*. With Louis Althusser et al.
* 1974: *Cinq Etudes du Matérialisme Historique*.
* 1976: *Sur La Dictature du Prolétariat*.
* 1985: *Spinoza et la politique*.
* 1988: *Race, Nation, Classe* (και Ιμάνουελ Βαλερστάιν).
* 1991: *Écrits pour Althusser*.
* 1993: *La philosophie de Marx*.
* 1997: *La crainte des masses*.
* 1998: *Droit de cité. Culture et politique en démocratie*.
* 1999: *Sans-papiers: l’archaïsme fatal*.
* 2001: *Nous, citoyens d’Europe? Les frontières, l’État, le peuple*.
* 2003: *L'Europe, l'Amérique, la Guerre. Réflexions sur la médiation européenne*.
* 2005: *Europe, Constitution, Frontière*.
* 2010: *La proposition de l'égaliberté*.
* 2010: *Violence et Civilité*
* 2011: *Citoyen sujet et autres essais d'anthropologie philosophique*
* 2012: *Saeculum : Culture, religion, idéologie*
* *2015: Violence, civilité, révolution. Autour d'Étienne Balibar* (συγγραφείς Marie-Claire Caloz-Tschopp, Ahmet İnsel, André Tosel), La Dispute
* *2016: Europe, Crise et fin ?*, Éditions Le Bord de l'eau
* *2016: Des Universels. Essais et conférences*, Éditions Galilée
* *2018: Spinoza politique. Le transindividuel*, PUF
* *2020: Histoire interminable. D'un siècle à l'autre, écrits 1,* La découverte
* *2020: Passion du concept. Épistémologie, théologie et politique, écrits 2*, La découverte
* *2022: Cosmopolitique. Des frontières à l'espèce humaine, écrits 3*, La Découverte 2022

## Βιβλία στα ελληνικά
* (1996) *Ο Σπινόζα και η πολιτική*
* (2005) *Πολιτική και αλήθεια*
* (2009) *Για τη δικτατορία του προλεταριάτου*
* (2004) *Να διαβάσουμε το Κεφάλαιο* (Λ. Αλτουσέρ κ.ά.)
* (2010) *Ο φόβος των μαζών*
* (2014) *Κράτος, μάζες, πολιτική*
* (2017) *Ευρώπη, κρίση και τελος;*
* (2018) *Φυλή, έθνος, τάξη* (Μπαλιμπάρ και Βαλερστάιν)

## Παραπομπές


## Εξωτερικοί σύνδεσμοι
*Πλήρες βιογραφικό (γαλλικά)
*Συνέντευξη στην ''Αυγή'' 
*Συνέντευξη στο ''Βήμα''
*Συνέντευξη στα ''Νέα''

Κατηγορία:Γάλλοι φιλόσοφοι
Κατηγορία:Φιλόσοφοι του 20ού αιώνα
Κατηγορία:Φιλόσοφοι του 21ου αιώνα
Κατηγορία:Μαρξιστές θεωρητικοί
NGC 6325

thumb|right|250px|Το σφαιρωτό σμήνος NGC 6325
Το **[[Νέος Γενικός Κατάλογος|NGC]] 6325** είναι σφαιρωτό σμήνος στον αστερισμό Οφιούχο. Κατατάσσεται ως **IV** στο σχήμα μορφολογικής ταξινόμησης και ανακαλύφθηκε από τον αστρονόμο Τζων Χέρσελ (John Herschel) στις 24 Μαΐου 1835. Απέχει περίπου 26.100 έτη φωτός από τη Γη.

## Παραπομπές


## Αναφορές

## Εξωτερικοί σύνδεσμοι
* 

6325
Κατηγορία:Σφαιρωτά σμήνη
Κατηγορία:Οφιούχος (αστερισμός)
NGC 6316

thumb|right|250px|Το NGC 6316
Το **[[Νέος Γενικός Κατάλογος|NGC]] 6316** είναι σφαιρωτό σμήνος στον αστερισμό Οφιούχου. Κατατάσσεται ως **III** στο σχήμα μορφολογικής ταξινόμησης και το ανακάλυψε ο αστρονόμος Ουίλιαμ Χέρσελ στις 24 Μαΐου 1784. Απέχει περίπου 35.900 έτη φωτός από την Γη.

## Παραπομπές


## Αναφορές

6316
Κατηγορία:Σφαιρωτά σμήνη
Κατηγορία:Οφιούχος (αστερισμός)
Κριτής (Βυζάντιο)

Ο **Κριτής ή Επί των Κρίσεων**, (*ἑπὶ των κρίσεων*), ήταν βυζαντινό δικαστικό δικαιοδοτικό όργανο, που προέδρευε της δίκης, και περιλάμβανε αρχικά τον 9ο αιώνα τον Έπαρχο της πόλεως τον Επί των Δεήσεων και τον Κοιασίτωρ. Ο Κριτής αποκαλούνταν και *Δικασπόλος*, "αυτός που απονέμει τη δικαιοσύνη", όπως με την ίδια προσφώνηση αποκαλούνταν και αρκετοί άλλοι δικαστικοί λειτουργοί.

Εκτός τους υψηλόβαθμους κριτές υπήρχαν και οι Κριτές των Ρεγεώνων που ήταν κατώτεροι δικαστικοί υπάλληλοι και υφιστάμενοι του Έπαρχου της πόλεως. Επίσης, γνωστοί είναι ο Κριτής του Ιπποδρόμου και ο Κριτής της Βήλου που είχαν τον τίτλο πιθανότατα από την τοποθεσία που γινόταν οι δίκες του δικαστηρίου. Τον 12ο αιώνα αναφέρονται Κριτές να διοικούν σαν εκπρόσωποι του Δουξ, διοικητή, κάποια βυζαντινά θέματα όπως το Θέμα Βολερού. Συνήθως οι κριτές του Ιπποδρόμου και της Βήλου σε σφραγίδες αποκαλούνται και με κάποιο άλλο αξίωμα. Γνωστή οικογένεια με πολλά μέλη της να έχουν αναδειχτεί στο αξίωμα του κριτή αναφέρεται η Οικογένεια Σερβλία.

## Παραπομπές


## Πηγές
* Γκουτζιουκώστας, Ανδρέας (2004, Αριστοτέλειο Πανεπιστήμιο Θεσσαλονίκης (ΑΠΘ)), Η απονομή δικαιοσύνης στο Βυζάντιο (9ος-12ος αιώνες): τα δικαιοδοτικά όργανα και τα δικαστήρια της πρωτεύουσας
* 

Κατηγορία:Βυζαντινοί δικαστικοί τίτλοι
Ερνέστο Λακλάου

Ο **Ερνέστο Λακλάου** (*Ernesto Laclau*, 6 Οκτωβρίου 1935 - 13 Απριλίου 2014) ήταν Αργεντινός αριστερός μεταμαρξιστής φιλόσοφος. Ίδρυσε και διηύθυνε για πολλά χρόνια το μεταπτυχιακό πρόγραμμα «Ιδεολογία και ανάλυση λόγου» (Ideology and Discourse Analysis) στο Πανεπιστήμιο του Έσσεξ. Σύντροφός του ήταν η θεωρητικός και φιλόσοφος Σαντάλ Μουφ. Ανήκει στο θεωρητικό ρεύμα του μεταδομισμού. 

Έχει ιδιαίτερη επιρροή στην  αριστερή σκέψη, καθώς θεωρείται ένας από τους ιδεολογικούς καθοδηγητές του ΣΥΡΙΖΑ και των Ποδέμος. Επίσης, ο Λακλάου ήταν δάσκαλος του Γιάνη Βαρουφάκη.

## Κριτική στον παραδοσιακό μαρξισμό
Ο Λακλάου άσκησε κριτική στον παραδοσιακό μαρξισμό, καθώς θεωρούσε πως δεν αποτελεί κατάλληλο εργαλείο για την ανάλυση του σύγχρονου κόσμου.  Επιχείρησε να υπερβεί τις παθογένειες του οικονομικού και ταξικού αναγωγισμού, στοιχεία που σύμφωνα με τον ίδιο διαπερνούν το σύνολο της μαρξικής και μαρξιστικής θεωρίας.  

Από κοινού με την Σάνταλ Μουφ, στο έργο τους Ηγεμονία και Σοσιαλιστική Στρατηγική εισηγούνται μια αναθεωρημένη εκδοχή της γκραμσιανής θεωρίας της ηγεμονίας. 

## Θεώρηση του λαϊκισμού
Ο Λακλάου είναι ιδιαιτέρως γνωστός για τη θεωρία του για τον λαϊκισμό. Θεωρούσε, δηλαδή, πως δεν είναι ένας όρος που έχει a priori θετικό ή αρνητικό πρόσημο, αλλά αξιολογείται στην πορεία. Ο Λακλάου αξιολογούσε θετικά τον αριστερό λαϊκισμό και αρνητικά τον δεξιό λαϊκισμό, φέρνοντας το παράδειγμα της δικτατορίας του Περόν στην Αργεντινή, που αποτελούσε και προσωπικό του βίωμα.

## Βιβλία στα ελληνικά
*(1987) Πολιτική και ιδεολογία στη μαρξιστική θεωρία: Καπιταλισμός, λαϊκισμός, φασισμός
*(1997) Για την επανάσταση της εποχής μας
*(2021) Ηγεμονία και Σοσιαλιστική Στρατηγική . Προς μια ριζοσπαστική δημοκρατική πολιτική. 

## Άρθρα στα ελληνικά

* "Λαϊκισμός: Τι σημασία έχει τ' όνομα"  https://www.frenchphilosophy.gr/wp-content/uploads/2014/04/Laclau-E.-Laikismos.-Ti-simasia-echei-to-onoma.pdf 
* "Ο αναγκαίος λαϊκισμός"  https://tvxs.gr/news/%CE%AD%CE%B3%CF%81%CE%B1%CF%88%CE%B1%CE%BD-%CE%B5%CE%AF%CF%80%CE%B1%CE%BD/%CE%BF-%CE%B1%CE%BD%CE%B1%CE%B3%CE%BA%CE%B1%CE%AF%CE%BF%CF%82-%CE%BB%CE%B1%CF%8A%CE%BA%CE%B9%CF%83%CE%BC%CF%8C%CF%82-%CF%83%CF%85%CE%BD%CE%AD%CE%BD%CF%84%CE%B5%CF%85%CE%BE%CE%B7-%CF%84%CE%BF%CF%85-%CE%B5%CF%81%CE%BD%CE%AD%CF%83%CF%84%CE%BF-%CE%BB%CE%B1%CE%BA%CE%BB%CE%AC%CE%BF%CF%85
* Μετα-μαρξισμός χωρίς διάθεση απολογίας 

## Παραπομπές


## Εξωτερικοί Σύνδεσμοι
*Συνέντευξη στην Αυγή 
*Συνέντευξη στο Intellectum
*Συνέντευξη στο περιοδικό Επιστήμη και Κοινωνία

Κατηγορία:Φιλόσοφοι του 20ού αιώνα
Κατηγορία:Φιλόσοφοι του 21ου αιώνα
Κατηγορία:Μαρξιστές θεωρητικοί
Κατηγορία:Αργεντινοί φιλόσοφοι
Κατηγορία:Λαϊκισμός
NGC 6326

thumb|right|255px|Το NGC 6326
Το **[[Νέος Γενικός Κατάλογος|NGC]] 6326** είναι σύνθετο και ακανόνιστα δομημένο πλανητικό νεφέλωμα στον αστερισμό Βωμό. Κατατάσσεται ως **PN** στο σχήμα μορφολογικής ταξινόμησης και ανακαλύφθηκε από τον Σκωτσέζο αστρονόμο Τζέιμς Ντάνλοπ στις 26 Αυγούστου 1826. Το NGC 6326 δημιουργήθηκε από το υλικό που εκτινάχθηκε στο διάστημα από τον κεντρικό διπλό αστέρα του, που πλησιάζει στο τέλος της ζωής του. Το μπλε και κόκκινο χρώμα οφείλονται στην ποσότητα ραδιενέργειας που εκλύεται από τον αστέρα και κάνει τα αέρια να λάμπουν. Το νεφέλωμα αυτό απέχει περίπου 11.000 έτη φωτός από τη Γη.

## Παραπομπές


## Αναφορές

## Εξωτερικοί σύνδεσμοι
* 

6326
Κατηγορία:Πλανητικά νεφελώματα
Κατηγορία:Βωμός (αστερισμός)
Live in Ancient Kourion

**Live in Ancient Kourion** είναι ο τίτλος του διπλού, ζωντανά ηχογραφημένου άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε τον Απρίλιο του 2013 μέσω της δισκογραφικής εταιρείας "Century Media".

Η ηχογράφηση του πραγματοποιήθηκε στο θέατρο της αρχαίας πόλης του Κούριου της Κύπρου, κατά την περιοδεία για την προώθηση του άλμπουμ "*[[Dystopia]]*".

Οι κριτικές για το άλμπουμ υπήρξαν θετικές, με το "metal.de" να του δίνει 8 / 10 και το "Metal Storm" 8,9 / 10.

## Τραγούδια
### CD 1

### CD 2

## Θέσεις τσαρτ
***Live in Ancient Kourion*** *(άλμπουμ)*

***Επίσημη κυκλοφορία: [[15 Απριλίου]] [[2013]]***

## Μέλη των Iced Earth
Η σύνθεση του συγκροτήματος κατά την ηχογράφηση του "***Live in Ancient Kourion***" είχε την εξής μορφή:

* **[[Στου Μπλοκ]]** - *[[Φωνητική|φωνητικά]]*
* **[[Τζον Σέιφερ]]** - *[[κιθάρα]], [[Φωνητική|φωνητικά]]*
* **Τρόι Στιλ** - *[[κιθάρα]]
* *'Λουκ Άπλτον** - ''[[μπάσο]], [[Φωνητική|φωνητικά]]''
* **Μπρεντ Σμέντλι*' - *τύμπανα''

## Παραπομπές


## Πηγές
* Live in Ancient Kourion - Iced Earth | Songs, Reviews, Credits, Awards | AllMusic
* Live In Ancient Kourion | The Official Iced Earth Website 
* Iced Earth - Live in Ancient Kourion - Encyclopaedia Metallum: The Metal Archives

Κατηγορία:Δισκογραφία των Iced Earth
Κατηγορία:Άλμπουμ του 2013
Μυστικός (Βυζάντιο)

Ο **Μυστικός**, ήταν βυζαντινό αξίωμα που αναφέρεται πρώτη φορά στα τέλη του 9ου αιώνα στο πρόσωπο του Λέων Χοιροσφάκτη. Ο μυστικός ήταν γραμματέας, σύμβουλος του αυτοκράτορα σε απόρρητα θέματα και υπεύθυνος για τη απόρρητη αλληλογραφία του. Ήταν ιδιαίτερα σημαντική θέση, εφόσον ο μυστικός είχε την απόλυτη εμπιστοσύνη του αυτοκράτορα έχοντας πρόσβαση και διεκπεραιώνοντας θέματα όπου απαιτούσαν απόλυτη εχεμύθεια. 

Εκτός τα βασικά του καθήκοντα ο μυστικός κατά καιρούς ασκούσε καθήκοντα δικαστή αλλά και οικονομικά, πιθανόν με εντολή του ίδιου του αυτοκράτορα. Τον 11ο αιώνα αναφέρεται και ο τίτλος του **"Πρωτομυστικού"** στο όνομα του Ιωάννη Ξηρού. Ο πρωτομυστικός, πρώτος μεταξύ των μυστικών, αναφέρεται με δικαστικές αρμοδιότητες και να προεδρεύει ενός Σεκρέτου.

Υφιστάμενος του μυστικού ήταν ο Μυστογράφος, κατώτερος δικαστικός αξιωματούχος .

## Παραπομπές


## Πηγές
* Γκουτζιουκώστας, Ανδρέας (2004, Αριστοτέλειο Πανεπιστήμιο Θεσσαλονίκης (ΑΠΘ)), Η απονομή δικαιοσύνης στο Βυζάντιο (9ος-12ος αιώνες): τα δικαιοδοτικά όργανα και τα δικαστήρια της πρωτεύουσας

Κατηγορία:Βυζαντινοί δικαστικοί τίτλοι
Κατηγορία:Βυζαντινοί διοικητικοί τίτλοι
Χαλ Μορ

Ο **Χαλ Μορ** (αγγλικά: *Hal Mohr*, 2 Αυγούστου 1894 - 10 Μαΐου 1974) ήταν δημοφιλής Αμερικανός κινηματογραφιστής. Επίσης, έχει βραβευθεί κι από την Αμερικανική Ακαδημία Κινηματογραφικών Τεχνών και Επιστημών, μάλιστα είναι ο πρώτος που το καταφέρνει χωρίς, πρώτα, να είναι υποψήφιος, κατόπιν η Ακαδημία άλλαξε το σύστημά της. Την πρώτη φορά το 1935, για το έργο του στην ταινία *[[Όνειρα θερινής νυχτός (ταινία, 1935)|Όνειρα θερινής νυχτός]]*. Το δεύτερο έρχεται το 1944, και τον καθιστά τον πρώτο βραβευμένο κινηματογραφιστή, που πήρε Όσκαρ και σε ασπρόμαυρη ταινία και σε έγχρωμη. Το τελευταίο, το μοιράστηκε με τον Ουίλιαμ Χάουαρντ Γκριν, για το έργο τους στην ταινία *[[Το φάντασμα της όπερας (ταινία, 1943)|Το φάντασμα της όπερας]]*. Τέλος, για το έργο του στην ταινία *The Four Poster* έλαβε υποψηφιότητες για Όσκαρ, αλλά και για Χρυσή Σφαίρα.

Ο Μορ έχει χριστεί πρόεδρος σε τρεις περιπτώσεις στην Αμερικανική Ένωση Κινηματογραφιστών μία το 1930-31, μετά το 1963-65 και, τέλος, το 1969-70. Επίσης, έχει τιμηθεί με αστέρι στη Λεωφόρο της Δόξας, για τη συνολική του προσφορά στον κινηματογράφο.

## Παραπομπές


## Εξωτερικοί σύνδεσμοι
*

Κατηγορία:Αμερικανοί κινηματογραφιστές
Κατηγορία:Βραβευμένοι με Όσκαρ Καλύτερης Φωτογραφίας
Plagues of Babylon

**Plagues of Babylon** είναι ο τίτλος του ενδέκατου άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε τον Ιανουάριο του 2014 μέσω της δισκογραφικής εταιρείας "Century Media".

Η κυκλοφορία του άλμπουμ πραγματοποιήθηκε με τρεις μήνες καθυστέρηση, λόγω προγραμματισμένων περιοδειών του συγκροτήματος. Η ηχογράφηση του έλαβε χώρα στα "Principal Studios" του Σέντεν της Γερμανίας, από τις 15 Ιουλίου ως τις 8 Αυγούστου 2013. Η ανακοίνωση για τους τίτλους των τραγουδιών και το εξώφυλλο του δίσκου έγινε στις 25 Σεπτεμβρίου του ίδιου έτους.

Ο δίσκος σκαρφάλωσε στο Top-50 του Billboard στην πατρίδα των Iced Earth, όντας ο πρώτος δίσκος του συγκροτήματος που κατάφερε κάτι τέτοιο. Επίσης, σκαρφάλωσε στην πέμπτη θέση των γερμανικών τσαρτ και το Top-30 στην Αυστρία και την Ελβετία. Οι κριτικές για το άλμπουμ υπήρξαν μέτριες, με το "AllMusic" να του δίνει τρία αστέρια με άριστα τα πέντε και το "Blabbermouth" με 7,5 / 10.

## Τραγούδια

## Θέσεις τσαρτ
***Plagues of Babylon*** *(άλμπουμ)*

***Επίσημη κυκλοφορία: [[6 Ιανουαρίου]] [[2014]]***

## Μέλη των Iced Earth
Η σύνθεση του συγκροτήματος κατά την ηχογράφηση του "***Plagues of Babylon***" είχε την εξής μορφή:

* **[[Στου Μπλοκ]]** - *[[Φωνητική|φωνητικά]]*
* **[[Τζον Σέιφερ]]** - *[[κιθάρα]], [[Φωνητική|φωνητικά]]*
* **Τρόι Στιλ** - *[[κιθάρα]]*
* **Λουκ Άπλτον** - *[[μπάσο]]*

;*Γκεστ συμμετοχές*
* **Ράφαελ Σαΐνι** - *[[τύμπανα]]*
* **Μάικλ Πάουλσεν** - *[[Φωνητική|φωνητικά]] στο "Highwayman"*
* **[[Ράσελ Άλεν]]** - *[[Φωνητική|φωνητικά]] στο "Highwayman"*
* **[[Χάνσι Κουρς]]** - *[[Φωνητική|φωνητικά]] στο "Among the Living Dead"*
* **Τόμας Χάκμαν** - *[[Φωνητική|δεύτερα φωνητικά]]
* *'Άντριου Πίτερς** - ''[[Φωνητική|δεύτερα φωνητικά]]
* **Ματ Ο' Ρουρκ** - ''[[Φωνητική|δεύτερα φωνητικά]]
* **Μπόνα Ρος Μπερνάλ** - ''[[Φωνητική|δεύτερα φωνητικά]]
* **Ντάνιελ Σμιτζ** - ''[[κρουστά]]
* **Ντέιβιντ Χάμπαχ** - ''[[κρουστά]]
* **Κρίστοφερ Τζόμπι*' - *κρουστά

## Παραπομπές


## Πηγές
* Plagues of Babylon - Iced Earth | Songs, Reviews, Credits, Awards | AllMusic
* Plagues of Babylon | The Official Iced Earth Website
* Iced Earth - Plagues of Babylon - Encyclopaedia Metallum: The Metal Archives

Κατηγορία:Δισκογραφία των Iced Earth
Κατηγορία:Άλμπουμ του 2014
Ρούντι Φερ

Ο **Ρούντολφ (Ρούντι) Φερ** (γερμανικά: *Rudolf Fehr*, 6 Ιουλίου 1911 - 16 Απριλίου 1999) ήταν, γεννηθείς στη Γερμανία, Αμερικανικός μοντέρ, ο οποίος έχει συμμετάσχει σε πάνω από 30 ταινίες, συμπεριλαμβανομένου το *[[Στη βοή της καταιγίδος]]* (1946), *[[Τηλεφωνήσατε Ασφάλεια Αμέσου Δράσεως]]* (1954) και το *[[Η τιμή των Πρίτζι]]* (1985) κ.ά. Επίσης, εργάστηκε για πάνω από 40 χρόνια στα στούντιο της Warner Bros., ενώ υπήρξε κι επικεφαλής της στο Post-production από το 1955 έως το 1976. Τέλος, ο Φερ έπαιξε καθοριστικό ρόλο για την αδελφοποίηση των Λος Άντζελες και Βερολίνου, από το οποίο είχε διαφύγει το 1930.

## Παραπομπές


## Περαιτέρω μελέτη
* 

## Εξωτερικοί σύνδεσμοι
*

Κατηγορία:Γερμανοί μοντέρ
Κατηγορία:Γερμανοί σκηνοθέτες
Ο Κοντορεβιθούλης

Το παραμύθι του Κοντορεβιθούλη () αποτελεί παραδοσιακό παραμύθι της κεντρικής Ευρώπης (Γαλλία) και έχει καταγραφεί για πρώτη φορά στη συλλογή παραμυθιών *«Les contes de ma mere l’ oye», (Ιστορίες της μαμάς μου της χήνας)* του Σαρλ Περώ (1697). Σε αντίθεση με άλλα παραμύθια αυτής της συλλογής, όπως η Κοκκινοσκουφίτσα ή ο Παπουτσωμένος γάτος, ο Κοντορεβιθούλης δεν είχε συμπεριληφθεί στις συλλογές των αδερφών Γκριμ. 

Η ονομασία Κοντορεβιθούλης αποτελεί ελληνική παραλλαγή του τίτλου, καθώς οι ξένοι τίτλοι “Le Petit Poucet” (γαλλικά) και “Der kleine Däumling” (γερμανικά) σημαίνουν σε πιστή μετάφραση *«*ο μικρός αντιχειράκος*»*. Αντίστοιχα ο ήρωας του παραμυθιού στη γαλλική και γερμανική εκδοχή του παραμυθιού όταν γεννήθηκε δεν ήταν μεγαλύτερος από έναν αντίχειρα.

Το πρώτο μέρος του παραμυθιού μοιάζει αρκετά με το "Χανσελ και Γκρέτελ", μια και εκεί οι φτωχοί γονείς αφήνουν τα παιδιά τους στο δάσος και αυτά καταφέρνουν να επιστρέψουν στο σπίτι την πρώτη φορά. 

## Περιγραφή
Στο παραμύθι ο Κοντορεβιθούλης είναι το μικρότερο, αλλά και εξυπνότερο, παιδί μιας φτωχής οικογένειας καλαθοποιών. Όταν οι γονείς του δεν έχουν πλέον χρήματα να μεγαλώσουν αυτόν και τα έξι αδέρφια του, αποφασίζουν να τα εγκαταλείψουν στο δάσος αφήνοντας τα στην τύχη τους. Τότε είναι που αρχίζει μια σειρά περιπετειών για τους μικρούς μας φίλους, με τον Κοντορεβιθούλη να αποδεικνύεται ήρωας και αφέντης της μοίρας του.

## Σύντομη ανάλυση
Το κοφτερό μυαλό και η ψυχραιμία του Κοντορεβιθούλη απέναντι στις κακουχίες, που σε όλους μπορεί να φέρει η τύχη, μας διδάσκουν τρία βασικά μαθήματα. Πρώτον, να χρησιμοποιούμε τη λογική μας στα προβλήματα της ζωής και να μην αφήνουμε το φόβο ή άλλα συναισθήματα να μας παραλύουν. Επίσης, να διεκδικούμε τη ζωή που επιθυμούμε και να μην παρασερνόμαστε σαν το φτερό στον άνεμο ανάλογα με τις περιστάσεις. Τέλος, να είμαστε αλληλέγγυοι και ρεαλιστές, αναγνωρίζοντας και το καλό και το κακό.

## Παραπομπές


## Εξωτερικοί σύνδεσμοι
* 

Κατηγορία:Παραμύθια του Σαρλ Περώ
Φράνκε φαν ντερ Στοκτ

Ο **Φράνκε φαν ντερ Στοκτ** (φλαμανδικά: **Vrancke van der Stockt** (προ του 1420 - 14 Ιουνίου 1495) ήταν πρώιμος Φλαμανδός ζωγράφος, ιδιαίτερα αξιοσημείωτος ως άμεσος διάδοχος και διαδότης της τέχνης του Ρόχιερ φαν ντερ Βάιντεν.

## Βίος
Το 1445 ο Φράνκε φαν ντερ Στοκτ έγινε «Δάσκαλος» στη Συντεχνία του Αγίου Λουκά των Βρυξελλών και κληρονόμησε το εργαστήριο του πατέρα του, Γιαν φαν ντερ Στοκτ, ο οποίος είχε αποβιώσει πρόσφατα. Το έργο του αναγνωρίστηκε ως σημαντικό και έγινε ο επίσημος ζωγράφος της πόλης ύστερα από τον θάνατο του Ρόχιερ φαν ντερ Βάιντεν το 1464. Υπηρέτησε, επίσης, ως σύμβουλος της πόλης κατά τα έτη 1465, 1472, και 1475 και ανέλαβε επικεφαλής της Συντεχνίας του Αγίου Ελίγιου (Saint Eligius) κατά το χρονικό διάστημα 1471 - 1473.

Με τη σύζυγό του Κατερινε ντε Μούγιεν () απέκτησαν δυο γιους, τον Μπέρνερτ φαν ντερ Στοκτ (προ του 1469 - μετά το 1538) και τον Μίχιελ φαν ντερ Στοκτ (προ του 1469 - ;). Και οι δύο έγιναν ζωγράφοι.

## Έργο
Το έργο του φαν ντερ Στοκτ επηρεάστηκε έντονα από τον Ρόχιερ φαν ντερ Βάιντεν, με τον οποίο είναι πιθανό να συνεργάστηκαν. Σε σύγκριση με τον Βάιντεν, «διαθέτει απαλότερη σχεδίαση». Αν και οι μορφές του είναι «λεπτές, κομψές και πιο εξεζητημένες»,  δεν ήταν σε θέση να τους προσδώσει την ίδια κομψή κίνηση και το βαθύ δράμα που απεικόνιζαν τα έργα του δασκάλου του.

Συχνά αναπαρήγαγε μοτίβα από πίνακες του φαν ντερ Βάιντεν με μικρές μόνο τροποποιήσεις, όπως μαρτυρά το έργο του «Γονυπετής δωρητής με τον Άγιο Ιωάννη τον Βαπτιστή» (σήμερα στη συλλογή του μουσείου Allen Memorial Art), στο οποίο η μορφή του Αγίου μοιάζει εκπληκτικά με αυτήν του πίνακα του Βάιντεν «Η Παναγία των Μεδίκων» Η *Πιετά* του, επίσης, έχει ως πρότυπο την *Πιετά* του φαν ντερ Βάιντεν.

Αν και κατά κύριο λόγο ήταν ζωγράφος, ο φαν ντερ Στοκτ έφτιαξε και προσχέδια για κεντήματα και ταπισερί καθώς και σχέδια για ξυλογραφίες.

Κανένα έργο του δεν είναι τεκμηριωμένο: Τα έργα του αποδίδονται σε αυτόν επί τη βάσει της στυλιστικής τους σχέσης με το «τρίπτυχο της Λύτρωσης» που σήμερα βρίσκεται στο Μουσείο Πράδο της Μαδρίτης, το οποίο δεν αποδόθηκε σε αυτόν παρά μόνο κατά τη δεκαετία του 1920.

## Φωτοθήκη

File:VranckeVanDerStock-donorwhitJohn.jpg|*Γονυπετής δωρητής με τον Άγιο Ιωάννη τον Βαπτιστή* (περ. 1470). Προσέξτε τη θέση των ποδών του Αγίου σε σύγκριση με την "Παναγία των Μεδίκων" του φαν ντερ Βάιντεν. Ο φαν ντερ Στοκτ τα μετατόπισε, απαράλλαχτα, από τα σκαλοπάτια στο κεκλιμένο γρασίδι, με αποτέλεσμα την κάπως αφύσικη πόζα.
File:Rogier van der Weyden 021.jpg|Ρόχιερ φαν ντερ Βάιντεν, *Η Παναγία των Μεδίκων* (περ. 1450).
File:VranckeVanDerStock-Pieta.jpg|*Πιετά* (περ. 1455-59), σήμερα στο Μουσείο Mayer van den Bergh
File:VanderStockt-AdoracióMags.jpg|*Η Προσκύνηση των Μάγων*


## Δείτε επίσης
* Κατάλογος Φλαμανδών ζωγράφων

## Βιβλιογραφία
* Campbell, Lorne & Van der Stock, Jan. *Rogier van der Weyden: 1400–1464. Master of Passions*. Davidsfonds, Leuven, 2009. ISBN 978-90-8526-105-6

## Παραπομπές


## Εξωτερικοί σύνδεσμοι
* 
* Entry for Vrancke van der Stockt στον ιστότοπο *Union List of Artist Names*
* Entry for Vrancke van der Stockt στην *ArtCyclopedia*

Κατηγορία:Φλαμανδοί ζωγράφοι
Κλωντ Λεφόρ

Ο **Κλωντ Λεφόρ** (*Claude Lefort*, 1924-2010) ήταν Γάλλος φιλόσοφος.

## Βιογραφία
Στα νιάτα του ήταν μαθητής του Μωρίς Μερλώ-Ποντύ και τροτσκιστής. Στην πορεία, απομακρύνεται σταδιακά και ασκεί κριτική στον σταλινισμό και στην ΕΣΣΔ. Γνωρίζει τον Κορνήλιο Καστοριάδη και μαζί ιδρύουν και την περιοδική επιθεώρηση *Σοσιαλισμός ή βαρβαρότητα*. Στη συνέχεια άρχισε να επισημαίνει τις στενές σχέσεις του ολοκληρωτισμού με τις ανεπάρκειες της δημοκρατίας. Παράλληλα, ο Λεφόρ αρθρογραφούσε και στους *Μοντέρνους καιρούς* του Ζαν-Πωλ Σαρτρ. Δίδαξε στο Πανεπιστήµιο του Σάο Πάολο, στη Σορβόννη  και στην Ανωτάτη Σχολή Κοινωνικών Επιστημών.

## Βιβλία στα ελληνικά
*(1990) Τι είναι η γραφειοκρατία
*(2008) Η προλεταριακή εμπειρία
*(2013) Νικολό Μακιαβέλι, η οικονομική διάσταση του πολιτικού
*(2018) Μάης του '68: Η ρωγμή

## Παραπομπές


## Εξωτερικοί σύνδεσμοι
*Βιογραφικά στοιχεία
*Τα δικαιώματα του ανθρώπου και το πολιτικό
*Η εικόνα του σώματος και ο ολοκληρωτισμός
*Σοσιαλισμός ή Βαρβαρότητα. Ο Κορνήλιος Καστοριάδης την περίοδο 1947-67

Κατηγορία:Φιλόσοφοι του 20ού αιώνα
Κατηγορία:Φιλόσοφοι του 21ου αιώνα
Κατηγορία:Γάλλοι φιλόσοφοι
Κατηγορία:Μαρξιστές θεωρητικοί
Κατηγορία:Γάλλοι τροτσκιστές
Ευκλής

Ο **Ευκλής** θεωρείται από κάποιους ότι ήταν ο πρώτος που έφερε τα νέα της μεγάλης νίκης των Αθηναίων και των συμμάχων τους κατά των Περσών στο Μαραθώνα. Καταγόταν από την Αθήνα, πολέμησε στη μάχη του Μαραθώνα και πέθανε λέγοντας την ιστορική λέξη "Νενικήκαμεν", συμβολίζοντας τη παθιασμένη νίκη των Ελλήνων κατά των υπεράριθμων "βαρβάρων".

Στη σημερινή εποχή το όνομα Ευκλής (αυτός που έχει καλή φήμη) έχει δοθεί σε διάφορες οδούς και αθλητικούς συλλόγους.

## Πηγές
*

κατηγορία:Αρχαίοι Αθηναίοι
Πωτώνη

Η **Πωτώνη** ή **Ποτώνη** (γεννηθείσα προ του 427 π.Χ.), ήταν κόρη του Αρίστωνα και της Περικτιόνης, μεγαλύτερη αδερφή του Πλάτωνα. Μητέρα της ήταν η Περικτιόνη, η οποία είχε γεννηθεί στον Κολλυτό, οικισμό στα περίχωρα των Αθηνών. Νυμφεύθηκε τον Ευρυμέδοντα Μυρρινούσιο, με τον οποίο και απέκτησε έναν γιο, τον Σπεύσιππο.

## Παραπομπές


## Πηγές
*
*

Κατηγορία:Αρχαίοι Αθηναίοι
Κατηγορία:Πλάτων
Ευρυμέδων Μυρρινούσιος

Ο **Ευρυμέδων Μυρρινούσιος** (αρχ. ελλ.: Εὐρυμέδων Μυρρινούσιος) νυμφεύθηκε την αδερφή του Πλάτωνα, Πωτώνη. Ήταν πατέρας του Σπεύσιππου. Η ιδιοκτησία του γειτνίαζε με εκείνη του Πλάτωνα, και ο οποίος αναφέρεται ως εκτελεστής της επιθυμίας του Πλάτωνα, πιθανώς να ήταν εγγονός του γέροντα Ευρυμέδοντα, και ίσως ήταν γιος του Σπεύσιππου.

## Παραπομπές


## Πηγές
*
*

Κατηγορία:Αρχαίοι Αθηναίοι
Κατηγορία:Πλάτων
Εξολοθρευτής

Ο όρος **Εξολοθρευτής** μπορεί να αναφέρεται σε κάποιο από τα παρακάτω.

* ''Ο εξολοθρευτής'' (ταινία)
* ''Εξολοθρευτής'' (franchise)
Into the Pandemonium

**Into the Pandemonium** είναι ο τίτλος του τρίτου άλμπουμ του ελβετικού metal συγκροτήματος Celtic Frost, το οποίο κυκλοφόρησε τον Ιούνιο του 1987 μέσω της δισκογραφικής εταιρίας "Noise Records". 

Ο δίσκος παρουσίασε ποικιλία στο μουσικό ύφος, κάτι που δεν υπήρχε στις προηγούμενες κυκλοφορίες των Celtic Frost. Ουσιαστικά, αποτέλεσε την απαρχή αυτού που ονομάστηκε Avant-garde Metal ή αλλιώς πειραματικό metal, ενώ ο ήχος του πλησίαζε περισσότερο στο κλασικό χέβι μέταλ σε σχέση με τους πιο ακραίους προκατόχους του, συνδυάζοντας στοιχεία από το industrial, το gothic, το doom και την κλασική μουσική.

Το εξώφυλλο του δίσκου προέρχεται από τον πίνακα του Ιερώνυμου Μπος από το 1504 με τίτλο "*Ο κήπος των επίγειων απολαύσεων*", ένα τρίπτυχο που παρουσίαζε τον παράδεισο και την κόλαση, μέρος της οποίας χρησιμοποιήθηκε από το συγκρότημα.

Ο δίσκος έλαβε θετικές κριτικές, με το "AllMusic" να τον βαθμολογεί με 4,5 / 5 αστέρια, το "Metal Crypt" με 3,6 / 5, το "Metal Storm" με 7,8 / 10 και το "Ultimate Guitar" με 9,5 / 10.

## Λίστα Τραγουδιών

## Μέλη των Celtic Frost
Οι μουσικοί οι οποίοι ηχογράφησαν το "*Into the Pandemonium*" ήταν οι εξής:

* **[[Τόμας Γκάμπριελ Φίσερ]]** - φωνητικά, κιθάρα
* **[[Μάρτιν Έρικ Έιν]]** - μπάσο
* **[[Ριντ Σεντ Μαρκ]]** - τύμπανα

;*Γκεστ συμμετοχές*
* **Κλαούντια Μαρία Μόκρι** - φωνητικά
* **Τόμας Μπέρτερ** - φωνητικά
* **Μανού Μόαν** - φωνητικά
* **H.C. 1922** - φωνητικά
* **Μαρτζέιν Ρέγκι Ρότσι** - φωνητικά
* **Βουλφ Έμπερτ** - τσέλο
* **Ανδτρέας Ντόμπλερ** - κιθάρα
* **Γιούργκεν Παούλ Μαν** - βιόλα
* **Βουλφ Έμπερτ** - βιολί
* **Εύα Κιεσλίνσκι** - βιολί
* **Μαλγκορτζάτα Μπλαϊετζέφσκα Βόλερ** - βιολί
* **Άντον Σράιμπερ** - κόρνα

## Παραπομπές


## Πηγές
* Into the Pandemonium - Celtic Frost  | Songs, Reviews, Credits, Awards | AllMusic
* Into The Pandemonium Review | Celtic Frost | Compact Discs
* Celtic Frost - Into the Pandemonium - Encyclopaedia Metallum: The Metal Archives

Κατηγορία:Δισκογραφία των Celtic Frost
Κατηγορία:Άλμπουμ του 1987
Αβραάμ του Άουγκσμπουργκ

Ο **Αβραάμ του Άουγκσμπουργκ** (αποβιώσας στις 21 Νοεμβρίου 1265) ήταν Γερμανός προσήλυτος στον Ιουδαϊσμό. Απεβίωσε με μαρτυρικό θάνατο.

## Βίος
Ο Αβραάμ γεννήθηκε στο Άουγκσμπουργκ, ενώ αργότερα ασπάστηκε τον Ιουδαϊσμό ευρισκόμενος σε ξένο έδαφος.

Ασπάστηκε με τέτοια πίστη τη νέα του θρησκεία που, επιστρέφοντας στο Άουγκσμπουργκ, προχώρησε σε δημόσιες επιθέσεις κατά του Χριστιανισμού και βεβήλωσε αναπαραστάσεις Αγίων, αποκόπτοντας, μεταξύ άλλων, την κεφαλή αναπαραστάσεων του Σταυρού, ενώ, επίσης, κατέστρεψε θρησκευτική αναπαράσταση η οποία ήταν χαραγμένη επάνω σε βράχο. Για το σύνολο των πράξεών του αυτών, ο ίδιος καταδικάστηκε σε βασανισμό και θάνατο στην πυρά.

Οι πηγές της εποχής αναφέρουν πως οι πράξεις του Αβραάμ προκάλεσαν οξεία αντιπαράθεση μεταξύ των Εβραίων και των Καθολικών του Σίντζιγκ, η οποία οδήγησε σε ένα τοπικής εμβέλειας πογκρόμ, στην διάρκεια του οποίου 61 άλλοι Εβραίοι σφαγιάστηκαν, μαζί με τον Αβραάμ. Το περιστατικό έλαβε ιδιαίτερη προσοχή, ενώ αποτελεί το αντικείμενο ύμνων γραμμένων από τον Μορντεκάι μπεν Χιλέλ (ο οποίος, επίσης, υπέστη μαρτυρικό θάνατο το 1298) και από τον λειτουργικό ποιητή Μοσές μπεν Γιακόμπ. Τα τελετουργικά του Σελιχότ κάνουν, επίσης, αναφορά στον Αβραάμ.

## Παραπομπές


## Βιβλιογραφία της Ιουδαϊκής Εγκυκλοπαίδειας
* Leopold Zunz, *S.P.* pp.&nbsp;350, 364;
* S. Kohn, *Mordecai ben Hillel*, pp.&nbsp;46–49 and appendix I;
* Perles, in *Monatsschrift*, 1873, pp.&nbsp;513, 514;
* Salfeld, *Martyrologium des Nürnberger Memorbuches*, pp.&nbsp;22, 149, 150;

Κατηγορία:Γερμανοεβραίοι
Κατηγορία:Ιουδαίοι μάρτυρες
Ο ανίκητος (ταινία, 1956)

***Ο Ανίκητος*** (Βεγγαλικά: অপরাজিত, αγγλική μεταγραφή: *Aparajito* / ελληνική: *Απαραζίτο*) είναι δραματική ταινία του 1956 του σκηνοθέτη Σατιατζίτ Ράι, και η δεύτερη ταινία της τριλογίας του Απού μετά την ταινία Το τραγούδι του δρόμου. Η πλοκή βασίζεται στο ίδιο βιβλίο για το *Τραγούδι του δρόμου* καθώς και το επόμενο βιβλίο της σειράς με τίτλο *Ανίκητος*. Ξεκινά από το τέλος της προηγούμενη ταινίας, με την οικογένεια του Απού πλέον να μετακομίζει στο Βαρανάσι, και καταγράφει τη ζωή του από την παιδική ηλικία ως την ενηλικίωση του και την εγγραφή του στο κολλέγιο, έως και τον θάνατο της μητέρας του όταν πλέον απομένει μόνος.

## Παραγωγή και υποδοχή
Όταν ο Ράι ξεκίνησε τα γυρίσματα του *Τραγουδιού* δεν σκόπευε να γυρίσει και άλλη ταινία με βάση την ιστορία αυτή, ωστόσο η μεγάλη κριτική και εμπορική επιτυχία της ταινίας τον έκανε να αναθεωρήσει. Σε αντίθεση με την προηγούμενη του ταινία όπου παρέμεινε πιστός στις λεπτομέρειες του βιβλίου όπου βασίζονταν η ταινία, ο Ράι έκανε σημαντικές καλλιτεχνικές διαφοροποιήσεις στον *Ανίκητο* παρουσιάζοντας τη σχέση του Απού και της μητέρας του με πολύ διαφορετικό τρόπο. Το αποτέλεσμα ήταν η ταινία να μην έχει πολύ καλή υποδοχή στην Ινδία καθώς το κοινό βρήκε ανάρμοστη την διαμάχη που εισήγαγε ο Ράι μεταξύ της μητέρας και του γιού, σε αντίθεση με την καθιερωμένη αγάπη και αφοσίωση μεταξύ γονέων και παιδιών κατά την παράδοση.

Ωστόσο η υποδοχή της ταινίας εκτός της Ινδίας ήταν εξαιρετικά θετική, και κέρδισε 11 διεθνή βραβεία, στα οποία συμπεριλαμβάνονταν και ο *Χρυσός Λέοντας* και το βραβείο κριτικών στο Διεθνές Φεστιβάλ Κινηματογράφου της Βενετίας, και ήταν η πρώτη ταινία η οποία έλαβε και τα 2 βραβεία. Θεωρείται μια από τις κορυφαίες Ινδικές δραματικές ταινίες, και η διεθνής επιτυχία της ώθησε τον Ράι ώστε να δημιουργήσει κατόπιν και μια 3η ταινία με τίτλο Ο κόσμος του Απού, με την τελική τριλογία να είναι μια από τις καλλιτεχνικά κορυφαίες τριλογίες όλων των εποχών σύμφωνα με τον κριτικό κινηματογράφου Ρότζερ Ίμπερτ.

## Παραπομπές


## Πηγές
* 
* 
* 

## Εξωτερικοί σύνδεσμοι
* Σατγιαζίτ Ρέι: ένας κλασικός από την Ινδία - Ταινιοθήκη Θεσσαλονίκης
* Στιγμιότυπο από την ταινία - YouTube

## Δείτε επίσης
* Τριλογία του Απού
* Το τραγούδι του δρόμου
* Ο κόσμος του Απού
* Σατιατζίτ Ράι

Κατηγορία:Ινδικές ταινίες
Κατηγορία:Ταινίες του 1956
Κατηγορία:Νικητές Χρυσού Λέοντα
Κατηγορία:Ινδικές δραματικές ταινίες